Аԥсны акоронавирус рыдбалоуп 156-ҩык ауааԥсыра
21:00 05.10.2021 (ирҿыцуп: 17:15 18.11.2021)
© Sputnik / Максим БлиновТестирование на COVID-19 в "СклифЛаб"
© Sputnik / Максим Блинов/
Аепидемиа ҟалеижьҭеи Аԥсны акоронавирус зцәа иаланы иаадырԥшыз ауаа рхыԥхьаӡара 28276-ҩык рҟынӡа инаӡеит, ргәы бзиахеит 23150-ҩык ауааԥсыра, рыԥсҭазаара иалҵит 421-ҩык.
АҞӘА, жьҭаара 5 - Sputnik. Иҳаҩсыз уахыки-ҽнаки рыла COVID-19 азы атестқәа арҭеит 672-ҩык Аԥсны ауааԥсыра, урҭ рахьтә 156-ҩык рцәа акоронавирус шалаз аадырԥшит.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 34-ҩык, рҭагылазаашьа бааԥсуп быжьҩык, ибжьаратәуп - 22-а. Аҟәатәи аинфекциатә хәшәтәырҭаҿы ирхәышәтәуеит акоронавирус зцәа иалоу 35-ҩык, урҭ рахьтә жәаҩык апациентцәа рҭагылазаашьа уадаҩуп. Очамчыра ирхәышәтәуеит фҩык, Гагратәи ахәышәтәырҭаҿы - 19-ҩык, урҭ рахьтә хҩык рҭагылазаашьа уадаҩуп. Тҟәарчалтәи ахәышәтәырҭаҿы - быжьҩык апациентцәа. Аҟәа иҟоу амобилтә госпиталь аҿы - 82-ҩык апациентцәа, 12-ҩык рҭагылазаашьа хьанҭоуп.
Акоронавирус иадҳәалоу ажәабжьқәа шәрыԥхьар ҟалоит абра>>